Myndasyrpa : Íslandsmeistararnir mæta í Hólminn Nýkrýndir Íslandsmeistarar Snæfells sneru heim í Hólminn síðla gærkvölds eftir frækilegan sigur á Haukum í oddaleik á Ásvöllum . Slegið var upp veislu á Skúrnum þar sem leikmenn , þjálfarar , aðstandendur og stuðningsmenn fjölmenntu og fögnuðu þriðja Íslandsmeistaratitli liðsins í röð . Ánægjan skein úr hverju andliti og glöddust saman , enda Snæfellskonur vel að titlinum komnar . Meðfylgjandi myndir tók Sumarliði Ásgeirsson af stemningunni í Stykkishólmi í gærkvöldi þegar Snæfellsliðið kom heim með bikarinn .